**Սքոլ հիմնադրամ** (անգլ.՝ Skoll Foundation), ԱՄՆ-ում գրանցված միջազգային ոչ առևտրային կազմակերպություն, որը մասնագիտացած է սոցիալական ձեռնարկատիրության մեջ` ներդրումներ է կատարում զարգացող երկրների առողջապահության ու կրթության ոլորտներում։

Կազմակերպություն
----------------

Սքոլ հիմնադրամը ձևավորվել է 1999 թվականին, այն բանից հետո, երբ դրա հիմնադիրը` Ջեֆրի Սքոլը, հեռացել է Իբեյից, ընկերությունում իր բաժնեմասը վաճառել է երկու միլիարդ ամերիկյան դոլարով` այդ գումարի կեսը նվիրաբերելով Ֆոնդին և գլխավորելով այն։

Ֆոնդի գլխամասը տեղակայված է Պալո Ալտոյում (Կալիֆորնիա, ԱՄՆ)

«Սքոլ հիմնադրամի ցանցի» կազմում 2014 թվականի տվյալներով մաս են կազմել.

* Skoll Centre for Social Enterpreneurship գիտական կենտրոնը` Լոնդոնի Օքսֆորդի համալսարանին կից,
* Skoll World Forum on Social Enterpreneurship,
* Social Edge օնլայն ֆորում-հարթակը,
* Սոցիալական ձեռնարկատեր-նորարարներին քաջալերելու և նրանց աշխատանքն ընդլայնելու համար նախատեսված Skoll Awards for Social Enterpreneurship դրամաշնորհային ծրագիրը։

Գործունեություն
---------------

Սոցիալական խնդիրների շարքում Սքոլ հիմնադրամը կարևորում է շրջակա միջավայրի կայունության աջակցությունը, առողջության պահպանումը, մարդու իրավունքների և հանդուրժողականության աջակցությունը, տնտեսական և սոցիալական հավասարությունը, խաղաղությունն ու անվտանգությունը։

2014 թվականին Ֆոնդը հատուկ ուշադրություն էր դարձնում կլիմայական փոփոխությունների սպառնալիքներին, միջուկային զենքի տարածման խնդրին, գլոբալ համաճարակներին, Մերձավոր Արևելքի հակամարտությանը և ջրային ռեսուրսների պակասորդին։

Ըստ դրամաշնորհների ծրագրի Սքոլ հիմնադրամն առանձնացնում է մինչև մեկ միլիոն ամերիկյան դոլար յուրաքանչյուր ծրագրին` երեք տարվա ընթացքում` հասնելով դրա «փորձարարական-արտադրական փորձարկումների» փուլին, որին հաջորդում է ոչ միայն իրականացումը, այլև` հետագա ընդլայնումն ու մասշտաբայնացումը։

Սքոլ հիմնադրամը Global Impact Investing Network ցանցի անդամ է։

Գործունեության ցուցիչներ
------------------------

2000-2010 թվականներին Սքոլ հիմնադրամը եղել է խոշորագույն կազմակերպություններից մեկը, որն աջակցել է սոցիալական ձեռնարկատիրությանը և վենչուրային բարեգործության ամենաազդեցիկ կենտրոններից մեկը, որի հովանավորությամբ բացվել է այլ կազմակերպությունների, ծրագրերի ու ֆորումների մի ամբողջ ցանց։

Ըստ 2010-2011 թվականների տվյալների` Սքոլ հիմնադրամն ունեցել է 512 մլն դոլարի սեփականություն` կատարած լինելով ավելի քան 15 միլիոն դոլարի ներդրում։

Սքոլ հիմնադրամի կողմից աջակցություն ստացող կազմակերպություններից է, օրինակ, Ջոն Վուդի (անգլ.՝ John Wood) Room to Read կազմակերպությունը, որը մասնագիտացած է աշխարհի ամենաաղքատ շրջաններում դպրոցներ և գրադարաններ կառուցելու գործում։ Մասնավորապես, աջակցության շնորհիվ *Room To Read-ը* 2010 թվականին բացել է իր տասհազարերորդ գրադարանը, կառուցել է հազարերորդ դպրոցը և *Girls>>Education* ծրագրի միջոցով աջակցել է տասհազարերորդ աղջկան։

Սքոլ հիմնադրամը աջակցել է նաև B Lab, Barefoot College, Blue Ventures, Ceres, CrowdRise, Digital Divide Data, Educate Girls, Friends-International, Fundación Capital, KickStart International, M-KOPA, Medic Mobile, Proximity Designs, Slum Dwellers International, VisionSpring, Water & Sanitation for the Urban Poor կազմակերպություններին, Հասարակական և բնապահպանական հարցերի ինստիտուտին, Բնապահպանական անվտանգության ֆոնդին և մի շարք այլ կազմակերպությունների, դրանց հիմնադիրներին և ղեկավարներին։

Ծանոթագրություններ
------------------

1. ↑  Эдвин Дерджи (2013 թ․ սեպտեմբերի 19). "Джеффри Сколл (Исчезающий вид: 6 самых богатых холостяков Америки)" (in ռուսերեն). Forbes. Retrieved 2015 թ․ ապրիլի 21.
2. 1 2 3 4 5 6 7 8  *Фридрих Фурман* Как работает филантропия в США. Идеи и практика, ресурсы и организация. — Litres, 2015. — ISBN 978-5-4577-4885-1
3. ↑  *Джоанна Мэйр и Кейт Гэнли* Социальное предпринимательство: инновации для устойчивого развития(ռուս.). — 2010. — С. 109-120. Архивировано из первоисточника 12 Սեպտեմբերի 2015. Печатается по: *Johanna Mair and Kate Ganly* Social Entrepreneurs: Innovating Toward Sustainability(անգլ.) // *Worldwatch Institute* State of the World 2010: Transforming Cultures. From Consumerism to Sustainabilit. — New Yor: W.W. Norton & Company, 2010. — С. 103-109.
4. ↑  *Дэвид Борнстейн* Как изменить мир: Социальное предпринимательство и сила новых идей. — Москва: Альпина Паблишер, 2012. — 499 с. — ISBN 978-5-9614-1741-8
5. ↑  Allen Grossman, Sarah Allpeby, Caitlin Reimers (2013 թ․ հունիսի 13). "Venture P hilanthropy: Its Evolution and Its Future" (PDF) (in անգլերեն). Harvard Business School. Արխիվացված է the original (PDF) 2015 թ․ մայիսի 25-ին. Retrieved 2015 թ․ մայիսի 25. `{{cite web}}`: Unknown parameter `|deadlink=` ignored (`|url-status=` suggested) (help)CS1 սպաս․ բազմաթիվ անուններ: authors list (link)

Արտաքին հղումներ
----------------

* Պաշտոնական կայք` skollfoundation.org
* Twitter: SkollFoundation

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |